

ที่ มท ๐๘๑๖.๒/ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

มิถุนายน ๒๕๖๔

เรื่อง แนวทางการบันทึกข้อมูลการจ่ายเงินอุดหนุนนักเรียนทุนเสมอภาคย้อนหลัง สำหรับสถานศึกษาที่ยังไม่ได้ดำเนินการบันทึกข้อมูลในแบบ ก.002 และ กสศ.06

เรียน ผู้ว่าราชการจังหวัด

อ้างถึง 1. หนังสือกรมส่งเสริมการปกครองท้องถิ่น ที่ มท ๐๘๑๖.๒/ว 3397 ลงวันที่ 3 พฤศจิกายน ๒๕๖3   
 2. หนังสือกรมส่งเสริมการปกครองท้องถิ่น ด่วนที่สุด ที่ มท 0816.2/ว 985 ลงวันที่ 14 พฤษภาคม 2564

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/2058/๒๕๖๔

ลงวันที่ 31 พฤษภาคม ๒๕๖๔ จำนวน 1 ชุด

ตามที่กรมส่งเสริมการปกครองท้องถิ่นร่วมกับกองทุนเพื่อความเสมอภาคทางการศึกษา (กสศ.) ได้ขอความร่วมมือจังหวัดติดตามการดำเนินการโครงการจัดสรรเงินอุดหนุนแบบมีเงื่อนไข นักเรียนทุนเสมอภาค และได้จัดให้มีการประชุมเชิงปฏิบัติการติดตามการจัดทำใบสำคัญรับเงินและงบประมาณของสถานศึกษา เพื่อชี้แจงแนวทางการติดตามสถานศึกษาให้ดำเนินการจัดทำใบสำคัญรับเงิน (กสศ.06) และรายงานการใช้จ่ายเงินของสถานศึกษา (ก.002) ภายใต้โครงการจัดสรรเงินอุดหนุนแบบมีเงื่อนไขให้แก่ผู้รับผิดชอบระดับกองการศึกษา จำนวน 2 ครั้ง ประกอบด้วย ครั้งที่ 1 วันที่ 20 พฤษภาคม 2564 และครั้งที่ 2 วันที่ 21 พฤษภาคม 2564 ผ่านระบบอิเล็กทรอนิกส์ (Zoom Meeting) นั้น

ในการนี้ เพื่อให้การบันทึกข้อมูลการจ่ายเงินอุดหนุนนักเรียนทุนเสมอภาคย้อนหลังของสถานศึกษาเป็นไปตามแนวทางที่กองทุนเพื่อความเสมอทางการศึกษากำหนด ขอความร่วมมือจังหวัดแจ้งองค์กรปกครอง  
ส่วนท้องถิ่น (สำนัก/กองการศึกษา) ดำเนินการ ดังนี้

. ๑. ตรวจสอบรายชื่อสถานศึกษาที่ยังไม่ได้ดำเนินการจัดทำใบสำคัญรับเงิน (กสศ.06) และรายงานการใช้จ่ายเงินของสถานศึกษา (ก.002)

๒. แจ้งแนวทางการจัดทำเอกสารการจ่ายเงินอุดหนุนนักเรียนทุนเสมอภาคย้อนหลัง กรณี  
ที่ไม่สามารถออกใบสำคัญรับเงินและสรุปการใช้จ่ายเงินได้ พร้อมด้วยคู่มือการใช้งานระบบสารสนเทศการบันทึกข้อมูลให้สถานศึกษาทราบเพื่อใช้ดำเนินการต่อไป

๓. แจ้งปฏิทินการบันทึกใบสำคัญรับเงินอุดหนุนแบบมีเงื่อนไข (กสศ.06) และแบบรายงาน  
การใช้จ่ายเงินอุดหนุน (ก.002) ให้สถานศึกษาทราบและดำเนินการบันทึกข้อมูลย้อนหลังผ่านระบบ dla.thaieduforall.org ตั้งแต่วันที่ 1 มิถุนายน – 31 กรกฎาคม 2564

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

โทรศัพท์/โทรสาร ๐ ๒๒๔๑ ๙๐๐๐ ต่อ ๕๓๒๔

รอง อสถ.............................

ผอ.กศ.................................

ผอ.กง.ยศ............................

หน.ฝ...................................

จนท....................................

พิมพ์/ทาน...........................